
పోలీస్ అవ్వాలనే ప్రయత్నంలో ఉన్న ఓ యువకుడి కథే ‘నక్షత్రం’ అని కృష్ణవంశీ అన్నారు. సందీప్ కిషన, సాయిధరమ్తేజ్, రెజీనా, ప్రగ్యా జైస్వాల్ నటీనటులుగా ఆయన దర్శకత్వం వహిస్తున్న చిత్రమిది. బుట్టబొమ్మ క్రియేషన్స్ పతాకంపై కె.శ్రీనివాసులు, విన్ విన్ విన్ క్రియేషన్స్ పతాకంపై వేణుగోపాల్ సజ్జు సంయుక్తంగా నిర్మిస్తున్నారు. హైదరాబాద్ పరిసర ప్రాంతాల్లో చిత్రీకరణ జరుగుతోంది. ‘‘రామాయణంలో హనుమంతుడి పాత్ర ఎంతటి ప్రాధాన్యం కలిగి ఉంటుందో.. సమాజంలో పోలీస్ పాత్ర కూడా అలాంటిదే. అటువంటి పాత్రను ‘నక్షత్రం’లో ఎలా చూపించబోతున్నాం అనేది తెరపైనే చూడాలి. రాంచరణ్ విడుదల చేసిన పది ప్రచార చిత్రాలకు స్పందన బావుంది’’ అని కృష్ణవంశీ అన్నారు. ప్రస్తుతం పతాక సన్నివేశాల చిత్రీకరణ జరుగుతోందనీ, ఫిబ్రవరిలో చిత్రాన్ని విడుదల చేసే దిశగా నిర్మాణానంతర కార్యక్రమాలు జరుగుతున్నాయనీ నిర్మాతలు తెలిపారు

polies avvalane prayatnamlo unna oo yuvakudi kathe ‘nakshatram’ ani krushnavamsi annaru. sandip kishana, saidharamthej, rejina, pragya jaiswal nateenatulugaa aayana darsakatvam vahistunna chitramidi. buttabomma criations pataakampai ke.srinivaasulu, vin vin vin criations pataakampai venugopal sajju samyuktamgaa nirmistunnaaru. hyderabad parisara praantaallo chitreekarana jarugutondi. ‘‘ramayanamlo hanumantudi paatra enthati praadhaanyam kaligi untundo.. samaajamlo polies paatra kuudaa alantide. atuvanti paatranu ‘nakshatram’loo ela chupinchabotunnam anedi terapaine chudali. rancharan vidudala chesina padi prachaara chitraalaku spandana bavundi’’ ani krushnavamsi annaru. prastutam pataaka sannivesaala chitreekarana jarugutondanii, fibravarilo chitraanni vidudala chese disagaa nirmaanaanantara kaaryakramaalu jarugutunnayani nirmaatalu telipaaru